**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. sausio 25 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į asociacijos motociklistų klubo „By force“ 2019 m. sausio 2 d. prašymą, Rokiškio rajono savivaldybės taryba nusprendžia:

1. Perduoti laikinai, 5 metams, neatlygintinai valdyti ir naudotis asociacijai motociklistų klubui „By force“ (kodas 302609355, buveinės adresas: Taikos g. 9-2, Rokiškis) 85,14 kv. m bendro ploto patalpas (patalpos pažymėtos plane 3G1p, patalpų numeriai G-4, G-5, G-6, G-7, G-8, G-9, G-10, G-11, G-12, G-13) pastate-garaže (unikalus Nr. 7393-5001-8034, adresas Vytauto g. 39A, Rokiškis) asociacijos įstatuose nurodytai veiklai vykdyti.
2. Įgalioti Rokiškio rajono savivaldybės administracijos Rokiškio miesto seniūnijos seniūną pasirašyti savivaldybės turto panaudos sutartį bei priėmimo ir perdavimo aktą.
3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-01-10

**Parengto sprendimo projekto tikslai ir uždaviniai.**

Suteikti asociacijai motociklistų klubui „By force“ panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

Rokiškio rajono savivaldybės tarybos 2014 m. sausio 31 d. sprendimo Nr. TS-8 1 punktu buvo leista motociklistų klubui „By force“ perduoti laikinai, 5 metams, neatlygintinai naudotis Rokiškio rajono savivaldybei nuosavybės teise priklausančiomis 85,14 kv. m. bendro ploto patalpomis, esančiomis pastate-garaže, adresu Vytauto g. 39A, Rokiškio m.

Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos apraše numatyta, kad pasibaigus panaudos terminui su panaudos gavėju, tvarkingai vykdžiusiu sutartyje prisiimtas sąlygas, esant panaudos gavėjo raštiškam prašymui, panaudos sutartis gali būti atnaujinta naujam tam pačiam terminui apraše nustatyta tvarka.

Sprendimą dėl savivaldybės turto perdavimo panaudos pagrindais asociacijoms priima savivaldybės taryba. Savivaldybės turtas panaudos pagrindais laikinai neatlygintinai valdyti ir naudotis gali būti perduodamas tik toms asociacijoms, kurių pagrindinis veiklos tikslas – teikti naudą visuomenei ar jos daliai socialinėje arba valstybės nacionalinio saugumo stiprinimo srityse (asociacijos įstatai pridedami).

Šiuo metu pastatą-garažą valdo Rokiškio miesto seniūnija. Seniūnijos veiklai šis turtas šiuo metu nereikalingas, 2019 m. sausio 10 d. buvo gautas Rokiškio miesto seniūnijos raštas Nr. SD-5(2.1.2.), seniūnija neprieštarauja, kad savivaldybės turto panaudos sutartis su asociacija motociklistų klubu ,,By force“ būtų atnaujinta, bei pažymi, kad panaudos gavėjas visus sutartinius įsipareigojimus įvykdė.

**Galimos pasekmės, priėmus siūlomą tarybos sprendimo projektą:**

**teigiamos** – asociacija motociklistų klubas „By force“ galės vykdyti ir plėtoti veiklą Rokiškio rajono savivaldybėje, savivaldybės turtas bus naudojamas efektyviai.

**neigiamos** – nebus.

**Kokia sprendimo nauda Rokiškio rajono gyventojams.** Tiesioginės naudos nėra.

**Finansavimo šaltiniai ir lėšų poreikis**. Nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė